**Αλλαγές στην Π01\_Ψηφιακός Μετασχηματισμός των ΟΤΑ**

**(3η Τροποποίηση Αρ. Πρωτ. 2181 27/9/2023)**

1. **Στα «έχοντας υπόψη» προστέθηκαν:**

24. Το με αριθμ. πρωτ. εισερχ. ΕΥΔ ΨΜ 929/07-06-2022 μήνυμα ηλεκτρονικής αλληλογραφίας του Γραφείου Υφυπουργού Ψηφιακής Διακυβέρνησης, με το οποίο απεστάλησαν τα στοιχεία ωρίμανσης της δράσης (σχεδιασμός και παραδοτέα συμβούλου ωρίμανσης, αποφάσεις ΔΣ Κ.Ε.Δ.Ε., δημόσια διαβούλευση και αποτελέσματα αυτής, κλπ) καθώς και η από 22/6/2022 τροποποίηση αυτών.

25. Τις πρόσφατες φυσικές καταστροφές που έλαβαν χώρα στην Περιφέρεια Θεσσαλίας

1. **Στην παρ. 2 Περιεχόμενο πρόσκλησης 1.1 προστέθηκαν**

Α. Σε περίπτωση αφαίρεσης δράσης ή άλλης μείωσης του προϋπολογισμού της πρότασης από τη Διαχειριστική Αρχή (ΕΥΔ Π ΨΗΜΕΤ) κατά την έκδοση της Απόφασης Ένταξης, ο μέγιστος προϋπολογισμός που αντιστοιχεί στον δήμο δεν μεταβάλλεται. Το υπόλοιπο ποσό παραμένει στη διάθεση του δήμου για υλοποίηση επιπλέον δράσεων, μετά από αίτηση τροποποίησης της Απόφασης Ένταξης, χωρίς την υποχρέωση υποβολής νέας μελέτης, αλλά με επαρκή αιτιολόγηση.

Β. Ειδικά σημειώνονται ότι:

1. Σε περίπτωση αφαίρεσης δράσης ή μείωσης προϋπολογισμού πρότασης από την Διαχειριστική Αρχή κατά την έκδοση της Απόφασης Ένταξης, εφόσον σε μεταγενέστερο στάδιο, με τροποποίηση της Απόφασης Ένταξης, ενταχθεί νέα δράση/δράσεις αυτές μπορούν να προκηρυχθούν σε χωριστό διαγωνισμό.

2. Η Διαχειριστική Αρχή διατηρεί το δικαίωμα να ζητήσει από τον Δικαιούχο προκήρυξη υλοποίησης κάποιων δράσεων σε χωριστό διαγωνισμό, (εφόσον κατά την κρίση της αυτό είναι προς όφελος της διαγωνιστικής διαδικασίας και του ελεύθερου ανταγωνισμού)

1. **Στην παρ. 2 ειδικοί όροι 1.2 σημείο 10, προστίθεται η παράγραφος**

Διευκρινίζεται επίσης ότι εφόσον ένας δήμος έχει ήδη εκπονήσει πλάνο ψηφιακής στρατηγικής, στο πλαίσιο υποβολής πρότασης δράσης χρηματοδοτούμενης από το Ταμείο Ανάκαμψης, ανεξάρτητα από τις ανάγκες της παρούσας Πρόσκλησης, και εφόσον αυτό καλύπτει τις απαιτήσεις του Πρότυπου Μελέτης Ψηφιακού Μετασχηματισμού των ΟΤΑ, μπορεί υποβάλει την Στρατηγική του χωρίς να ακολουθήσει το πρότυπο του Παραρτήματος Γ.

Το κείμενο της Στρατηγικής θα πρέπει να συνοδεύεται από την αιτιολόγηση της επιλογής των συγκεκριμένων δράσεων προς χρηματοδότηση από το Π ΨΗΜΕΤ καθώς και την τεκμηρίωση πιθανής συνέργειας/συμπληρωματικότητας και μη επικάλυψης του φυσικού αντικειμένου τους με αυτό που έχει υλοποιηθεί, υλοποιείται ή θα υλοποιηθεί με άλλα μέσα, στο πλαίσιο του στρατηγικού σχεδιασμού του δήμου.

1. **Στην παρ. 2 ειδικοί όροι 1.2 σημείο 1.7 Ειδικές Περιπτώσεις, σημεία:**

Α. *«Για τη δράση* ***«11.Έξυπνος Οδηγός Πόλης / Δήμου με καταγραφή τοπικών επιχειρήσεων»»*** προστίθεται η φράση*:*

*«Ο Δήμος οφείλει να ενημερώσει μέσω δημοσιότητας (site, επιμελητήρια , εμπορικοί σύλλογοι  κ.λπ.) όλες τις επιχειρήσεις του Δήμου για την δυνατότητα να προβληθούν μέσω της εφαρμογής χωρίς αποκλεισμούς και να μπορεί να το αποδείξει  σε κάθε έλεγχο»*

B. *«Για τη δράση* ***«29. Ψηφιακό Δίδυμο (digital twin) πόλης»»****,* προστίθεται η παράγραφος*:*

*Η δράση 28 "Ψηφιακό Δίδυμο Πόλης" δεν θα αξιολογείται και δεν θα συμπεριλαμβάνεται στις Αποφάσεις Ένταξης (μέχρι να οριστούν ελάχιστες τεχνικές προδιαγραφές, ελεγχθεί η περίπτωση επικάλυψης με τα δύο συγχρηματοδοτούμενα έργα του ΤΕΕ και δοθούν οριζόντιες οδηγίες στους Δικαιούχους)*

*Οι Δικαιούχοι θα έχουν το δικαίωμα να αιτηθούν τροποποίηση της Απόφασης Ένταξης ώστε να ενταχθεί η δράση σε μεταγενέστερο χρόνο.*

1. **Στην ενότητα 3.5**

Η παράγραφος

3.5.3. Οι δαπάνες που αφορούν στη Δημοσιότητα (πλάνο και ενέργειες υλοποίησης δράσεων προβολής και επικοινωνίας) δεν δύναται να υπερβαίνουν το 3% του συνολικού προϋπολογισμού της πράξης, με ελάχιστο όριο 6.000 ευρώ και μέγιστο όριο έως 30.000 ευρώ (συμπεριλαμβανομένου ΦΠΑ),. Οι δαπάνες που αφορούν στον Ανεξάρτητο Σύμβουλο (υποστηρικτικές ενέργειες της πράξης και Μελέτη Δράσεων Ψηφιακού Μετασχηματισμού του δήμου), έχουν ελάχιστο όριο 12.400 € και μέγιστο όριο έως 74.400 ευρώ (συμπεριλαμβανομένου ΦΠΑ) και δεν δύναται να ξεπερνούν το 3% του συνολικού προϋπολογισμού της πράξης, (Για τους Δήμους όπου το ποσοστό του 3% δεν καλύπτει το ελάχιστο όριο, ισχύει το ελάχιστο όριο των 12.400 €).

Διαμορφώνεται ως εξής:

3.5.3. Ο προϋπολογισμός που αφορά στη Δημοσιότητα (πλάνο και ενέργειες υλοποίησης δράσεων προβολής και επικοινωνίας) δεν δύναται να υπερβαίνει το 3% του συνολικού προϋπολογισμού της πράξης, με ελάχιστο όριο 6.000 ευρώ και μέγιστο όριο έως 30.000 ευρώ (συμπεριλαμβανομένου ΦΠΑ). Ο προϋπολογισμός που αφορά στον Ανεξάρτητο Σύμβουλο (υποστηρικτικές ενέργειες της πράξης και Μελέτη Δράσεων Ψηφιακού Μετασχηματισμού του δήμου), έχει ελάχιστο όριο 12.400 € και μέγιστο όριο έως 74.400 ευρώ (συμπεριλαμβανομένου ΦΠΑ) και δεν δύναται να ξεπερνά το 3% του συνολικού προϋπολογισμού της πράξης, (Για τους Δήμους όπου το ποσοστό του 3% δεν καλύπτει το ελάχιστο όριο, ισχύει το ελάχιστο όριο των 12.400 €). Σε περίπτωση που οι σχετικές συμβάσεις προκύψουν σε χαμηλότερο ποσό από το προϋπολογιζόμενο, το υπόλοιπο ποσό δεν δύναται να χρησιμοποιηθεί σε άλλες δράσεις.

1. **Στην ενότητα 4**

Α. Η παράγραφος

4.2 Οι προτάσεις υποβάλλονται μέσω του ΟΠΣ στην ηλεκτρονική διεύθυνση http://logon.ops.gr

από την 26/01/2023 (ημερομηνία έναρξης υποβολής προτάσεων), ώρα 08:00

έως, την **30/09/2023** (ημερομηνία λήξης υποβολής προτάσεων), ώρα 18:00

Διαμορφώνεται ως εξής:

4.2 Οι προτάσεις υποβάλλονται μέσω του ΟΠΣ στην ηλεκτρονική διεύθυνση http://logon.ops.gr

από την 26/01/2023 (ημερομηνία έναρξης υποβολής προτάσεων), ώρα 08:00

έως, την **30/09/2023** (ημερομηνία λήξης υποβολής προτάσεων), ώρα 18:00

Ειδικά για τους **δήμους της Περιφέρειας Θεσσαλίας** του Παραρτήματος ΣΤ, οι προτάσεις υποβάλλονται

έως, **την 31/12/2023** (ημερομηνία λήξης υποβολής προτάσεων), ώρα 18:00

Β. Στην παράγραφο 4.4 προστίθεται το σημείο:

- Στις περιπτώσεις Μελέτης που προέρχεται από υποβολή σε δράση του Ταμείου Ανάκαμψης υποβάλλεται μόνο η μελέτη με το συνοδευτικό τεκμηριωτικό έγγραφο της παρ. 2. σημ. 1.2 ειδικοί όροι, περ. 10

1. **Προστίθεται «Παράρτημα Ζ»** με τους δήμους της Περιφέρειας Θεσσαλίας που μπορούν να υποβάλουν μέχρι τις 31/12/2023